Բագրատ Հովհաննիսյան

Բագրատ Գալուստի Հովհաննիսյան (), հայ կինոռեժիսոր, սցենարիստ, դերասան։ ՀՀ արվեստի վաստակավոր գործիչ (1988)։

Դերասանուհի Անահիտ Ղուկասյանի ամուսինը։

Կենսագրություն 
1938 թվականից ապրել է Պարսկաստանում, հայրենադարձվել 1946 թվականին։

Ավարտել է ԵՊՀ ռոմանոգերմանական ֆակուլտետը (1956), իսկ 1957-1961 թվականներին՝ Երևանի Գրականության ինստիտուտի ասպիրանտուրան, այնուհետև՝ Մոսկվայի Համաշխարհային գրականության ինստիտուտը։

1961-1964 թվականներին և 1966-1969 թվականներին աշխատել է Հայֆիլմ կինոստուդիայի սցենար-խմբագրական կոլեգիայում, 1969 թվականից՝ ռեժիսոր, 1965 թվականին՝ ռեժիսոր-ստաժոր Մոսֆիլմ կինոստուդիայում (մասնակցել է Անդրեյ Տարկովսկու «Անդրեյ Ռուբլյով» ֆիլմի ստեղծմանը)։

Առաջին ինքնուրույն ժապավենը «Աղքատի պատիվը» (1969, ըստ Հովհաննես Թումանյանի) կարճամետրաժ գեղարվեստական ֆիլմն է։

Հովհաննիսյանի հետագա կինոնկարներին՝ «Հնձան» (1973), «Աշնան արև» (1977), «Տերը» (1987, երկուսն էլ՝ Հրանտ Մաթևոսյանի սցենարով), «Ադամամութ» (1988, ըստ Վահագն Գրիգորյանի համանուն վեպի) բնորոշ են ժողովրդի բնավորության շերտերի և կյանքի սուր հակասությունների մեջ թափանցելու միտումը, ազգային հարուստ նկարագիրը, գեղարվեստական լուծումների խորությունը։

Ֆիլմագրություն

Ռեժիսոր

Սցենարիստ

Դերերը կինոյում

Ծանոթագրություններ

Արտաքին հղումներ 
 Բագրատ Հովհաննիսյանի մասին Էյ Վի Փրոդաքշն կայքում 

Հայ կինոռեժիսորներ
ՀՀ արվեստի վաստակավոր գործիչներ
1929 ծնունդներ
Օգոստոսի 13 ծնունդներ
1990 մահեր
Ապրիլի 6 մահեր
Երևան քաղաքում մահացածներ
Հայ սցենարիստներ
Հայ դերասաններ
ԵՊՀ շրջանավարտներ